22. ΑΝΑΓΚ. ΝΟΜΟΣ υπ' αριθ. 2622 της 4/4 Νοεμ. 1940 Περί αναστολής των προθεσμιών και της εκδικάσεως των ενώπιον του Συμβουλίου της Επικρατείας προσφυγών και αιτήσεων αναιρέσεως. Άρθρ.1.-Η κατά το άρθρ. 31 του ν. 3713"περί Συμβουλίου Επικρατείας", ως ετροποιήθη υπό του άρθρ. 6 του ν. 4986 του 1931 και του άρθρ. 1 του Α.Ν. 2502 του 1940 προθεσμία αναστέλλεται κατά την διάρκειαν της ισχύος του παρόντος Νόμου εάν ο δικαιούμενος εις προσφυγήν υπάλληλος υπηρετή εν τω στρατώ. Άρθρ.2.-Η ισχύς του υπό του άρθρ. 4 Α.Ν. 2502 του 1940 προστεθέντος εις το άρθρ. 34 του ν. 3713 εδ. γ΄ αναστέλλεται κατά την διάρκειαν της ισχύος του παρόντος νόμου. Άρθρ.3.-Αναστέλλεται κατά την διάρκειαν της ισχύος του παρόντος νόμου η προθεσμία προς άσκησιν αιτήσεων περί ακυρότητος και προσφυγών των Αξιωματικών του στρατού ξηράς, θαλάσσης, αεροπορίας, χωροφυλακής και Αστυνομίας Πόλεων, ως και η εκδίκασις των ήδη ασκηθεισών και μήπω συζητηθεισών τοιούτων αιτήσεων και προσφυγών είτε υπάγονται εις το Α΄ Τμήμα δυνάμει του α΄ εδαφίου είτε υπάγονται εις το Β΄ Τμήμα δυνάμει του β΄εδαφίου του άρθρ. 22 του ν. 3713 ως αντικατεστάθη υπό του άρθρ. 4 του ν. 4986 του 1931. Άρθρ.4.-Η κατά το άρθρ. 49 του ν. 3713 προθεσμία προς άσκησιν αιτήσεως ακυρώσεως αναστέλλεται κατά την διάρκειαν της ισχύος του παρόντος νόμου εάν ο δικαιούχος εις άσκησιν ταύτης υπηρετή εν τω στρατώ. Άρθρ.5.-Επί των αιτήσεων αναιρέσεως κατ' αποφάσεων των Διοικητικών Δικαστηρίων εφαρμόζονται κατ' αναλογίαν όσον αφορά την προθεσμίαν ασκήσεως αυτών και την συζήτησιν και εκδίκασιν αι περί των ενώπιον του Α΄ Τμήματος του Αρείου Πάγου διατάξεις των περί αναστολής προθεσμιών κλπ. νόμων και Βασιλικών Δ/των  εξαιρέσει των αιτήσεων αναιρέσεως κατ' αποφάσεων φορολογικών δικαστηρίων εν γένει, εφ' όσον ο υπόχρεως εις καταβολήν του φόρου, τέλους ή δικαιώματος του Δημοσίου ή χρηματικής ποινής ή του προστίμου δεν υπηρετεί εις τας τάξεις του Στρατού. Άρθρ.6.-Επί των δυνάμει του εδ. β΄του άρθρ. 22 του ν. 3713 ως αντικατεστάθη υπό του άρθρ. 4 του ν. 4986 του 1931 υπαγομένων εις το Β΄ Τμήμα α)προσφυγών ρυθμιζομένων υπό της Νομοθεσίας περί Δήμων και Κοινοτήτων και β)υποθέσεων ανατιθεμένων υπό νόμου εις το Συμβούλιον της Επικρατείας άνευ καθορισμού Τμήματος ή Ολομελείας εφαρμόζονται αι περί των ενώπιον της ολομελείας προσφυγών διατάξεις του παρόντος νόμου. Άρθρ.7.-Δια Β.Δ/των δύνανται να κανονισθώσιν αι λεπτομέρειαι της εφαρμογής του παρόντος νόμου ως και η λήξις της ισχύος αυτού, ήτις άρχεται από της δημοσιεύσεως αυτού εν τη Εφημερίδι της Κυβερνήσεως. 